98 
(Materialforvalter) hos Grev Raben-Levetzau paa Aalholm, 
og dernæst nogle Aar Assistent under Ingeniør Fibiger 
ved Høfteanlægene langs Vesterhavet omkring Harboøre, 
indtil Udlængslen efter at lære fremmede Forhold at kende 
drev ham til en Rejse til England. Her arbejdede han en 
Tid som Tegner og lærte praktisk Maskinkonstruktion, 
indtil han i Aaret 1890 blev knyttet til Firmaet F.L.Schmidt 
& Co., hvor han forblev praktisk talt til sin Død. 
Chr. Engelharts Hovedinteresser var delt imellem hans 
Ingeniørvirksomhed og entomologiske Fritidsbeskæftigelse. 
Hvad hans Energi og Arbejdsevne betød særligt for Firmaet 
F. L. Schmidt & Co. har der andet Steds været skrevet om, 
blandt andet i „Ingenioren“ af 1%/, 19. 
Som hans gamle Barndomsven skal jeg her indskrænke 
mig til at mindes ham som han staar for mig som Vennen, 
Entomologen og det Friluftsmenneske han var. 
Vort Bekendtskab blev stiftet i 11—12 Aars Alderen. 
Vi var begge, hvad der paa den Tid var ret almindeligt 
mellem Skoledrenge, ivrige Insektsamlere. Engelhart gik 
i Haderslev Læreres Skole i Løngangsstræde og jeg i 
Mariboes Skole ved Frederiksholms Kanal, og naar vore 
Fridage fra Skolen tillod det, foretog vi Udflugter sammen, 
mest paa den gamle Jærnbanevold ved Gl. Carlsberg, eller 
vi spadserede ad Strandvejen over Charlottenlund til Dyre- 
haven og fik vort væsenligste Udbytte ved at vende Sten, 
fange Vandkalve i Grøfter og Vandhuller, eller ved i vild 
Flugt at sætte efter Sommerfugle, som vi fangede under 
Kasketten eller med primitive Ketchere. Sommerferierne 
tilbragte E. som Regel hos sin Onkel, der var Prest i 
Reerslev paa Sjælland, og fra et frit Liv i denne Egns 
Natur stammer nogle af hans kereste Barndomsminder, og 
han hjembragte herfra et Indsamlingsmateriale, som vi saa 
i Forening gennemgik, saa godt vi formaaede med de Vej- 
ledninger, vi kunde erholde fra vore respektive Skolers 
Naturhistorielerere. For Zoologisk Museums Samlinger 
havde vi selvfolgelig stor Respekt; men Insekterne var ikke 
